	เอกสารสอบราคาซื้อ  เลขที่  ๑ /๒๕๕๕
โครงการจัดซื้อครุภัณฑ์ยานพาหนะและขนส่ง
ตามประกาศองค์การบริหารส่วนตำบลไชยมนตรี 
ลงวันที่  ๑๗  พฤษภาคม  ๒๕๕๕


	                 องค์การบริหารส่วนตำบลไชยมนตรี  ซึ่งต่อไปนี้เรียกว่า " องค์การบริหารส่วนตำบล " มีความประสงค์จะสอบราคาซื้อ  ตามรายการ  ดังนี้.
                 รถยนต์บรรทุก   สีขาว  (ดีเซล)  ขนาด  ๑  ตัน   แบบธรรมดา    มีน้ำหนักบรรทุกไม่น้อยกว่า   ๑   ตัน ขับเคลื่อน  ๒  ล้อ  ปริมาตรกระบอกสูบไม่ต่ำกว่า  ๒,๔๐๐  ซีซี   เป็นรถช่วงยาว  กระบะสำเร็จรูป   เป็นราคารวมเครื่องปรับอากาศ  วิทยุ  และอุปกรณ์มาตรฐานจากโรงงาน กระจกบานเลื่อนหลังคนขับ ราคารวมภาษีสรรพษามิต พร้อมฟิล์มกรองแสงตามกฎหมายกำหนด    ตามราคามาตรฐานครุภัณฑ์สำนักงบประมาณ   ซึ่งพัสดุที่จะซื้อนี้ต้องเป็นของแท้ของใหม่    ไม่เคยใช้งานมาก่อนไม่เป็นของเก่าเก็บ   อยู่ในสภาพที่จะใช้งานได้ทันที  และมีคุณลักษณะเฉพาะตรงตามกำหนดไว้ในเอกสารสอบราคาซื้อฉบับนี้   โดยมีข้อแนะนำ   และข้อกำหนดดังต่อไปนี้.
                 ๑.  เอกสารแนบท้ายเอกสารสอบราคาซื้อ 
                          ๑.๑      รายละเอียดคุณลักษณะเฉพาะ
                          ๑.๒     แบบใบเสนอราคา
                          ๑.๓     แบบสัญญาซื้อขาย
                          ๑.๔     แบบหนังสือค้ำประกัน
                                      (๑)    หลักประกันสัญญา
                                      (๒)   หลักประกันการรับเงินค่าพัสดุล่วงหน้า
                          ๑.๕     บทนิยาม
                                      (๑)    ผู้เสนอราคาที่มีผลประโยชน์ร่วมกัน
                                      (๒)   การขัดขวางการแข่งขันราคาอย่างเป็นธรรม
                          ๑.๖     แบบบัญชีเอกสาร
                                      (๑)    บัญชีเอกสารส่วนที่ ๑
                                      (๒)   บัญชีเอกสารส่วนที่ ๒
                                                                                           ๒
                 ๒.   คุณสมบัติของผู้เสนอราคา
                          ๒.๑     ผู้เสนอราคาต้องเป็นผู้มีอาชีพขายพัสดุที่ สอบราคาซื้อ
                          ๒.๒    ผู้เสนอราคาต้องไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว   หรือไม่เป็น    ผู้ที่ได้รับผลของการสั่งให้นิติบุคคลหรือบุคคลอื่นเป็นผู้ทิ้งงาน    ตามระเบียบของทางราชการ
                          ๒.๓    ผู้เสนอราคาต้องไม่เป็นผู้มีผลประโยชน์ร่วมกันกับผู้เสนอราคารายอื่น ณ วันประกาศ สอบราคาซื้อ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม ตามข้อ ๑.๕
                          ๒.๔    ผู้เสนอราคาต้องไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทยเว้นแต่รัฐบาลของผู้เสนอราคาได้มีคำสั่งให้สละสิทธิ์และความคุ้มกันเช่นว่านั้น
                          ๒.๕    ผู้เสนอราคาต้องผ่านการคัดเลือกผู้มีคุณสมบัติเบื้องต้นในการซื้อขององค์การบริหารส่วนตำบล
                 ๓.    หลักฐานการเสนอราคา
                          ผู้เสนอราคาจะต้องเสนอเอกสารหลักฐานยื่นมาพร้อมกับซองใบเสนอราคา โดยแยกไว้นอกซองใบเสนอราคาเป็น ๒ ส่วน คือ
                          ๓.๑     ส่วนที่ ๑ อย่างน้อยต้องมีเอกสารดังต่อไปนี้
                                      (๑)    ในกรณีผู้เสนอราคาเป็นนิติบุคคล
                                                (ก)   ห้างหุ้นส่วนสามัญหรือห้างหุ้นส่วนจำกัดให้ยื่นสำเนาหนังสือรับรองการจดทะเบียนนิติบุคคล บัญชีรายชื่อหุ้นส่วนผู้จัดการ ผู้มีอำนาจควบคุม พร้อมรับรองสำเนาถูกต้อง
                                                (ข)   บริษัทจำกัดหรือบริษัทมหาชนจำกัดให้ยื่นสำเนาหนังสือรับรองการจดทะเบียนนิติบุคคล หนังสือบริคณห์สนธิ บัญชีรายชื่อกรรมการผู้จัดการ ผู้มีอำนาจควบคุม และบัญชีผู้ถือหุ้นรายใหญ่ พร้อมรับรองสำเนาถูกต้อง
                                      (๒)   ในกรณีผู้เสนอราคาเป็นบุคคลธรรมดาหรือคณะบุคคลที่มิใช่นิติบุคคลให้ยื่นสำเนาบัตรประจำตัวประชาชนของผู้นั้น สำเนาข้อตกลงที่แสดงถึงการเข้าเป็นหุ้นส่วน (ถ้ามี) สำเนาบัตรประจำตัวประชาชนของผู้เป็นหุ้นส่วน พร้อมทั้งรับรองสำเนาถูกต้อง
                                      (๓)   ในกรณีผู้เสนอราคาเป็นผู้เสนอราคาร่วมกันในฐานะเป็นผู้ร่วมค้า ให้ยื่นสำเนาสัญญาของการเข้าร่วมค้า  สำเนาบัตรประจำตัวประชาชนของผู้ร่วมค้า และในกรณีที่ผู้เข้าร่วมค้าฝ่ายใดเป็นบุคคลธรรมดาที่มิใช่สัญชาติไทยก็ให้ยื่นสำเนาหนังสือเดินทางหรือผู้ร่วมค้าฝ่ายใดเป็นนิติบุคคลให้ยื่นเอกสารตามที่ระบุไว้ใน (๑)
                                      (๔)   สำเนาใบทะเบียนพาณิชย์    สำเนาใบทะเบียนภาษีมูลค่าเพิ่ม 
                                      (๕)  บัญชีเอกสารส่วนที่   ๑  ทั้งหมดที่ได้ยื่นพร้อมกับซองใบเสนอราคาตามแบบในข้อ ๑.๖ (๑)
                          ๓.๒    ส่วนที่ ๒ อย่างน้อยต้องมีเอกสารดังต่อไปนี้
                                      (๑)    แคตตาล็อกและหรือแบบรูปรายการละเอียดคุณลักษณะเฉพาะ ตามข้อ ๔.๔
                                      (๒)   หนังสือมอบอำนาจซึ่งปิดอากรแสตมป์ตามกฎหมายในกรณีที่ผู้เสนอราคามอบอำนาจให้บุคคลอื่นลงนามในใบเสนอราคาแทน
                                      (๓)   บัญชีเอกสารส่วนที่   ๒   ทั้งหมดที่ได้ยื่นพร้อมกับซองใบเสนอราคา ตามแบบในข้อ ๑.๖ (๒)
                 ๔.   การเสนอราคา
                          ๔.๑     ผู้เสนอราคาต้องยื่นเสนอราคาตามแบบที่กำหนดไว้ในเอกสารสอบราคาซื้อนี้โดยไม่มีเงื่อนไขใด ๆ ทั้งสิ้นและจะต้องกรอกข้อความให้ถูกต้องครบถ้วน ลงลายมือชื่อของผู้เสนอราคาให้ชัดเจนจำนวนเงินที่เสนอต้องระบุตรงกันทั้งตัวเลขและตัวอักษร โดยไม่มีการขูดลบหรือแก้ไข หากมีการขูดลบ ตกเติม แก้ไข เปลี่ยนแปลงจะต้องลงลายมือชื่อผู้เสนอราคา พร้อมประทับตรา (ถ้ามี) กำกับไว้ด้วยทุกแห่ง
                          ๔.๒    ผู้เสนอราคาจะต้องเสนอราคาเป็นเงินบาท    และเสนอราคาเพียงราคาเดียวโดยเสนอราคารวม และหรือราคาต่อหน่วยและหรือต่อรายการ ตามเงื่อนไขที่ระบุไว้ท้ายใบเสนอราคาให้ถูกต้อง ทั้งนี้ ราคารวมที่เสนอจะต้องตรงกันทั้งตัวเลขและตัวหนังสือ ถ้าตัวเลขและตัวหนังสือไม่ตรงกันให้ถือตัวหนังสือเป็นสำคัญ โดยคิดราคารวมทั้งสิ้นซึ่งรวมค่าภาษีมูลค่าเพิ่ม  ภาษีมูลค่าเพิ่ม ภาษีอากรอื่น ค่าขนส่ง ค่าจดทะเบียน และค่าใช้จ่ายอื่น ๆ ทั้งปวง จนกระทั่งส่งมอบพัสดุให้ ณ  องค์การบริหารส่วนตำบลไชยมนตรี                                                                                         
                                      ราคาที่เสนอจะต้องเสนอกำหนดยืนราคาไม่น้อยกว่า ๖๐ วัน นับแต่วันเปิดซองใบเสนอราคา   โดยภายในกำหนดยืนราคาผู้เสนอราคาต้องรับผิดชอบราคาที่ตนได้เสนอไว้   และจะถอนเสนอราคามิได้
                          ๔.๓    ผู้เสนอราคาจะต้องเสนอกำหนดเวลาส่งมอบพัสดุไม่เกิน ๓๐ วัน นับถัดจากวันลงนามในสัญญาซื้อขาย
                          ๔.๔    ผู้เสนอราคาจะต้องส่งแคตตาล็อก และหรือแบบรูปรายการละเอียดคุณลักษณะเฉพาะของ รถบรรทุก(ดีเซล)สีขาว ขับเคลื่อน ๒ ล้อ แบบธรรมดา ไปพร้อมใบเสนอราคาเพื่อประกอบการพิจารณา หลักฐานดังกล่าวนี้ กรมจะยึดไว้เป็นเอกสารของทางราชการ
                                      สำหรับแคตตาล็อกที่แนบให้พิจารณา หากเป็นสำเนารูปถ่ายจะต้องรับรองสำเนาถูกต้อง โดยผู้มีอำนาจ ทำนิติกรรมแทนนิติบุคคล หากคณะกรรมการพิจารณาผลการสอบราคา มีความประสงค์จะขอดูต้นฉบับแคตตาล็อกผู้เสนอราคาจะต้องนำต้นฉบับมาให้คณะกรรมการพิจารณาผลการสอบราคา ตรวจสอบภายใน ๗ วัน
                                                                                           ๔
                          ๔.๕    ก่อนยื่นซอง สอบราคาซื้อ ผู้เสนอราคาควรตรวจดูร่างสัญญา รายละเอียดคุณลักษณะเฉพาะ ฯลฯให้ถี่ถ้วนและเข้าใจเอกสาร สอบราคาซื้อ ทั้งหมดเสียก่อนที่จะตกลงยื่นซอง สอบราคาซื้อ ตามเงื่อนไขในเอกสาร สอบราคาซื้อ
                          ๔.๖    ผู้เสนอราคาจะต้องยื่นซองใบเสนอราคาที่ปิดผนึกซองเรียบร้อยจ่าหน้าซองถึง ประธานคณะกรรมการเปิดซองสอบราคาซื้อ โดยระบุไว้ที่หน้าซองว่า "ใบเสนอราคาตามเอกสาร สอบราคาซื้อ เลขที่  ๑/๒๕๕๕ "   ยื่นต่อเจ้าหน้าที่ ในวันที่  ๑๗  พฤษภาคม   ๒๕๕๕    ถึงวันที่   ๓๐  พฤษภาคม   ๒๕๕๕    ตั้งแต่เวลา ๐๘.๓๐ น. ถึงเวลา ๑๖.๓๐ น.  ณ  องค์การบริหารส่วนตำบลไชยมนตรี และในวันที่   ๓๑   พฤษภาคม  ๒๕๕๕ ณ ศูนย์รวมข้อมูลข่าวสารการจัดซื้อหรือการจัดจ้างขององค์การบริหารส่วนตำบลระดับอำเภอ ในวันและเวลาราชการ
                          เมื่อพ้นกำหนดเวลายื่นซอง สอบราคาซื้อ แล้วจะไม่รับซอง สอบราคาซื้อ โดยเด็ดขาด
                          คณะกรรมการเปิดซอง สอบราคาซื้อ จะดำเนินการตรวจสอบคุณสมบัติของผู้เสนอราคาแต่ละรายว่าเป็นผู้เสนอราคาที่มีผลประโยชน์ร่วมกันกับผู้เสนอราคารายอื่นตามข้อ ๑.๕ (๑) ณ วันประกาศ สอบราคาซื้อ หรือไม่ และประกาศรายชื่อผู้เสนอราคาที่มีสิทธิได้รับการคัดเลือกก่อนการเปิดซองใบเสนอราคา                                                                                           
                          หากปรากฏต่อคณะกรรมการเปิดซอง สอบราคาซื้อ ก่อนหรือในขณะที่มีการเปิดซองใบเสนอราคาว่า มีผู้เสนอราคากระทำการอันเป็นการขัดขวางการแข่งขันราคาอย่างเป็นธรรม ตามข้อ ๑.๕ (๒) และคณะกรรมการฯ เชื่อว่ามีการกระทำอันเป็นการขัดขวางการแข่งขันราคาอย่างเป็นธรรม คณะกรรมการฯ จะตัดรายชื่อผู้เสนอราคารายนั้นออกจากการเป็นผู้เสนอราคา และประกาศรายชื่อผู้เสนอราคาที่มีสิทธิได้รับการคัดเลือก และกรมจะพิจารณาลงโทษผู้เสนอราคาดังกล่าวเป็นผู้ทิ้งงาน เว้นแต่คณะกรรมการฯ จะวินิจฉัยได้ว่า ผู้เสนอราคารายนั้นเป็นผู้ที่ให้ความร่วมมือเป็นประโยชน์ต่อการพิจารณาของทางราชการและมิได้เป็นผู้ริเริ่มให้มีการกระทำดังกล่าว
                          ผู้เสนอราคาที่ถูกตัดรายชื่อออกจากการเป็นผู้เสนอราคา เพราะเหตุเป็นผู้เสนอราคาที่มีผลประโยชน์ร่วมกันกับผู้เสนอราคารายอื่น ณ วันประกาศ สอบราคาซื้อ หรือเป็นผู้เสนอราคาที่กระทำการอันเป็นการขัดขวางการแข่งขันราคาอย่างเป็นธรรม อาจอุทธรณ์คำสั่งดังกล่าวต่อปลัดกระทรวงภายใน ๓ วัน นับแต่วันที่ได้รับแจ้งจากคณะกรรมการเปิดซอง สอบราคาซื้อ การวินิจฉัยอุทธรณ์ของปลัดกระทรวงให้ถือเป็นที่สุด
                          คณะกรรมการเปิดซอง สอบราคาซื้อ จะเปิดซองใบเสนอราคาของผู้เสนอราคาที่มีสิทธิได้รับการคัดเลือกดังกล่าวข้างต้น ณ ศูนย์รวมข้อมูลข่าวสารการจัดซื้อหรือการจัดจ้างขององค์การบริหารส่วนตำบลระดับอำเภอ ในวันที่  ๑   มิถุนายน   ๒๕๕๕    ตั้งแต่เวลา  ๑๐.๐๐ น.  เป็นต้นไป
                          การยื่นอุทธรณ์ตามวรรคห้า ย่อมไม่เป็นเหตุให้มีการขยายระยะเวลาการเปิดซองใบเสนอราคา เว้นแต่ปลัดกระทรวงพิจารณาเห็นว่าการขยายระยะเวลาดังกล่าวจะเป็นประโยชน์แก่ทางราชการอย่างยิ่งและในกรณีที่
                                                                                           ๕
ปลัดกระทรวงพิจารณาเห็นด้วยกับคำคัดค้านของผู้อุทธรณ์ และเห็นว่าการยกเลิกการเปิดซองใบเสนอราคาที่ได้ดำเนินการไปแล้ว จะเป็นประโยชน์แก่ทางราชการอย่างยิ่ง ให้ปลัดกระทรวงมีอำนาจยกเลิกการเปิดซองใบเสนอราคาดังกล่าวได้
                 ๕.    หลักเกณฑ์และสิทธิในการพิจารณาราคา
                          ๕.๑     ในการสอบราคาซื้อครั้งนี้ องค์การบริหารส่วนตำบลจะพิจารณาตัดสินด้วย ราคารวม
                          ๕.๒    หากผู้เสนอราคารายใดมีคุณสมบัติไม่ถูกต้องตามข้อ ๒ หรือยื่นหลักฐานการเสนอราคาไม่ถูกต้องหรือไม่ครบถ้วนตามข้อ ๓ หรือยื่นซอง สอบราคาซื้อ ไม่ถูกต้องตามข้อ ๔ แล้วคณะกรรมการเปิดซอง สอบราคาซื้อ จะไม่รับพิจารณาราคาของผู้เสนอราคารายนั้น เว้นแต่เป็นข้อผิดพลาดหรือผิดหลงเพียงเล็กน้อย หรือผิดพลาดไปจากเงื่อนไขของเอกสาร สอบราคาซื้อ ในส่วนที่มิใช่สาระสำคัญ ทั้งนี้เฉพาะในกรณีที่พิจารณาเห็นว่าจะเป็นประโยชน์ต่อองค์การบริหารส่วนตำบลเท่านั้น                                                                                            
                    ๕.๓    องค์การบริหารส่วนตำบลสงวนสิทธิไม่พิจารณาราคาของผู้เสนอราคา โดยไม่มีการผ่อนผันในกรณีดังต่อไปนี้
                                      (๑)    ไม่ปรากฏชื่อผู้เสนอราคารายนั้น ในบัญชีผู้รับเอกสาร สอบราคาซื้อ หรือในหลักฐานการรับเอกสาร สอบราคาซื้อ ขององค์การบริหารส่วนตำบล
                                      (๒)   ไม่กรอกชื่อนิติบุคคล หรือลงลายมือชื่อผู้เสนอราคาอย่างหนึ่งอย่างใด หรือทั้งหมดในใบเสนอราคา
                                      (๓)   เสนอรายละเอียดแตกต่างไปจากเงื่อนไขที่กำหนดในเอกสาร สอบราคาซื้อ ที่เป็นสาระสำคัญ หรือมีผลทำให้เกิดความได้เปรียบเสียเปรียบแก่ผู้เสนอราคารายอื่น
                                      (๔)   ราคาที่เสนอมีการขูดลบ ตก เติม แก้ไขเปลี่ยนแปลง โดยผู้เสนอราคามิได้ลงลายมือชื่อพร้อมประทับตรา (ถ้ามี) กำกับไว้
                          ๕.๔    ในการตัดสินการ สอบราคาซื้อ หรือในการทำสัญญา คณะกรรมการเปิดซอง สอบราคาซื้อ หรือองค์การบริหารส่วนตำบลมีสิทธิให้ผู้เสนอราคาชี้แจงข้อเท็จจริง สภาพ ฐานะ หรือข้อเท็จจริงอื่นใดที่เกี่ยวข้องกับผู้เสนอราคาได้ องค์การบริหารส่วนตำบลมีสิทธิที่จะไม่รับราคา หรือไม่ทำสัญญาหากหลักฐานดังกล่าวไม่มีความเหมาะสมหรือไม่ถูกต้อง
                          ๕.๕    องค์การบริหารส่วนตำบลทรงไว้ซึ่งสิทธิที่จะไม่รับราคาต่ำสุด หรือราคาหนึ่งราคาใดหรือราคาที่เสนอทั้งหมดก็ได้ และอาจพิจารณาเลือกซื้อในจำนวน หรือขนาด หรือเฉพาะรายการหนึ่งรายการใด หรืออาจจะยกเลิกการ สอบราคาซื้อ โดยไม่พิจารณาจัดซื้อเลยก็ได้สุดแต่จะพิจารณา ทั้งนี้เพื่อประโยชน์ของทางราชการเป็นสำคัญ และให้ถือว่าการตัดสินขององค์การบริหารส่วนตำบลเป็นเด็ดขาด ผู้เสนอราคาจะเรียกร้องค่าเสียหาย
                                                                                           ๖
ใด ๆ มิได้ รวมทั้งองค์การบริหารส่วนตำบลจะพิจารณายกเลิกการ สอบราคาซื้อ และลงโทษผู้เสนอราคาเป็นผู้ทิ้งงาน ไม่ว่าจะเป็นผู้เสนอราคาที่ได้รับการคัดเลือกหรือไม่ก็ตาม หากมีเหตุที่เชื่อได้ว่าการเสนอราคากระทำการโดยไม่สุจริต เช่น การเสนอเอกสารอันเป็นเท็จ หรือใช้ชื่อบุคคลธรรมดา หรือนิติบุคคลอื่นมาเสนอราคาแทนเป็นต้น
                          ๕.๖    ในกรณีที่ปรากฏข้อเท็จจริงภายหลังจากการเปิดซอง สอบราคาซื้อ ว่า ผู้เสนอราคาที่มีสิทธิได้รับการคัดเลือกตามที่ได้ประกาศรายชื่อไว้ ตามข้อ ๔.๖ เป็นผู้เสนอราคาที่มีผลประโยชน์ร่วมกันกับผู้เสนอราคารายอื่น ณ วันประกาศ สอบราคาซื้อ หรือเป็นผู้เสนอราคาที่กระทำการอันเป็นการขัดขวางการแข่งขันราคาอย่างเป็น                                              
ธรรม ตามข้อ ๑.๕ องค์การบริหารส่วนตำบลมีอำนาจที่จะตัดรายชื่อผู้เสนอราคาที่มีสิทธิได้รับการคัดเลือกดังกล่าวออกจากประกาศรายชื่อตามข้อ ๔.๖ และองค์การบริหารส่วนตำบลจะพิจารณาลงโทษผู้เสนอราคารายนั้นเป็นผู้ทิ้งงาน
                          ในกรณีนี้หากปลัดกระทรวงพิจารณาเห็นว่า การยกเลิกการเปิดซองใบเสนอราคาที่ได้ดำเนินการไปแล้วจะเป็นประโยชน์แก่ทางราชการอย่างยิ่ง ปลัดกระทรวงมีอำนาจยกเลิกการเปิดซองใบเสนอราคาดังกล่าวได้
                 ๖.     การทำสัญญาซื้อขาย
                          ๖.๑     ในกรณีที่ผู้ชนะการ สอบราคาซื้อ สามารถส่งมอบสิ่งของได้ครบถ้วนภายใน ๕ วันทำการของทางราชการนับแต่วันที่ทำข้อตกลงซื้อ องค์การบริหารส่วนตำบลจะพิจารณาจัดทำข้อตกลงเป็นหนังสือแทนการทำสัญญาตามแบบสัญญาดังระบุในข้อ ๑.๓ ก็ได้
                          ๖.๒    ในกรณีผู้ชนะการ สอบราคาซื้อ ไม่สามารถส่งมอบสิ่งของได้ครบถ้วนภายใน ๕ วันทำการของทางราชการ หรือองค์การบริหารส่วนตำบลเห็นว่าไม่สมควรจัดทำข้อตกลงเป็นหนังสือตามข้อ ๖.๑ ผู้ชนะการ สอบราคาซื้อ จะต้องทำสัญญาซื้อขาย ตามแบบสัญญาดังระบุในข้อ ๑.๓ กับองค์การบริหารส่วนตำบลภายใน ๗ วัน นับถัดจากวันที่ได้รับแจ้งและจะต้องวางหลักประกันสัญญา เป็นจำนวนเงินเท่ากับร้อยละ ห้า ของราคาสิ่งของที่ สอบราคาซื้อได้ให้องค์การบริหารส่วนตำบลยึดถือไว้ในขณะทำสัญญา โดยใช้หลักประกันอย่างหนึ่งอย่างใด ดังต่อไปนี้
                                      (๑)    เงินสด
                                      (๒)   เช็คที่ธนาคารสั่งจ่ายให้แก่กรม โดยเป็นเช็คลงวันที่ที่ทำสัญญาหรือก่อนหน้านั้นไม่เกิน ๓ วัน ทำการ
                                      (๓)   หนังสือค้ำประกันของธนาคารภายในประเทศตามแบบหนังสือค้ำประกันดังระบุในข้อ ๑.๔ (๑)
                                      (๔)   หนังสือค้ำประกันของบรรษัทเงินทุนอุตสาหกรรมแห่งประเทศไทย หรือบริษัทเงินทุน หรือบริษัทเงินทุนหลักทรัพย์ ที่ได้รับอนุญาตให้ประกอบกิจการเงินทุนเพื่อการพาณิชย์และประกอบธุรกิจค้ำประกันตามประกาศของธนาคารแห่งประเทศไทย ซึ่งได้แจ้งชื่อเวียนให้ส่วนราชการต่าง ๆ ทราบแล้ว โดยอนุโลมให้ใช้ตามแบบหนังสือค้ำประกัน ดังระบุในข้อ ๑.๔ (๑)
                                      (๕)   พันธบัตรรัฐบาลไทย
                 หลักประกันนี้จะคืนให้โดยไม่มีดอกเบี้ยภายใน   ๑๕   วัน    นับถัดจากวันที่ผู้ชนะการสอบราคาซื้อ (ผู้ขาย) พ้นจากข้อผูกพันตามสัญญาซื้อขายแล้ว  องค์การบริหารส่วนตำบลจะจ่ายเงินค่าซื้อขายให้ผู้ขายเมื่อผู้ขายได้ส่งมอบรถยนต์และโอนทะเบียนรถยนต์ให้แก่ผู้ซื้อเรียบร้อยแล้ว ตามประกาศองค์การบริหารส่วนตำบลไชยมนตรี   ลงวันที่  ๑๗   พฤษภาคม   ๒๕๕๕
                 ๗.    อัตราค่าปรับ
                          ค่าปรับตามแบบสัญญาซื้อขายข้อ ๑๐ ให้คิดในอัตราร้อยละ ๐.๒ ต่อวัน
                 ๘.    การรับประกันความชำรุดบกพร่อง
                          ผู้ชนะการ สอบราคาซื้อ ซึ่งได้ทำข้อตกลงเป็นหนังสือ หรือทำสัญญาซื้อขายตามแบบดังระบุในข้อ ๑.๓ แล้วแต่กรณี จะต้องรับประกันความชำรุดบกพร่องของสิ่งของที่ซื้อขายที่เกิดขึ้นภายในระยะเวลาไม่น้อยกว่า๓ ปี ๐ เดือน ๐ วัน นับถัดจากวันที่ผู้ซื้อรับมอบ โดยผู้ขายต้องรีบจัดการซ่อมแซมแก้ไขให้ใช้การได้ดีดังเดิมภายใน ๑๕ วัน นับถัดจากวันที่ได้รับแจ้งความชำรุดบกพร่อง
                 ๙.     ข้อสงวนสิทธิในการเสนอราคาและอื่น ๆ
                          ๙.๑     เงินค่าพัสดุสำหรับการ สอบราคาซื้อ ครั้งนี้ ได้มาจากเงินอุดหนุนทั่วไป เงินงบประมาณประจำปี พ.ศ. ๒๕๕๕
                                      การลงนามในสัญญาจะกระทำได้ต่อเมื่อองค์การบริหารส่วนตำบลได้รับอนุมัติเงินค่าพัสดุจาก เงินงบประมาณประจำปี พ.ศ. ๒๕๕๕ แล้วเท่านั้น
                          ๙.๒    เมื่อองค์การบริหารส่วนตำบลได้คัดเลือกผู้เสนอราคารายใดให้เป็นผู้ขาย และได้ตกลงซื้อสิ่งของตาม สอบราคาซื้อ แล้วถ้าผู้ขายจะต้องสั่งหรือนำสิ่งของดังกล่าวเข้ามาจากต่างประเทศ และของนั้นต้องนำเข้ามาโดยทางเรือในเส้นทางที่มีเรือไทยเดินอยู่ และสามารถให้บริการรับขนได้ตามที่รัฐมนตรีว่าการกระทรวงคมนาคมประกาศกำหนด ผู้เสนอราคาซึ่งเป็นผู้ขายจะต้องปฏิบัติตามกฎหมายว่าด้วยการส่งเสริมการพาณิชยนาวี ดังนี้ 
                                      (๑)    แจ้งการสั่งหรือนำสิ่งของที่ซื้อขายดังกล่าว เข้ามาจากต่างประเทศต่อกรมเจ้าท่าภายใน ๗ วัน นับตั้งแต่วันที่ผู้ขายสั่งหรือซื้อของจากต่างประเทศ เว้นแต่เป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่นได้
                                      (๒)   จัดการให้สิ่งของที่ซื้อขายดังกล่าวบรรทุกโดยเรือไทย หรือเรือที่มีสิทธิเช่นเดียวกับเรือไทยจากต่างประเทศมายังประเทศไทย เว้นแต่จะได้รับอนุญาตจากกรมเจ้าท่าให้บรรทุกสิ่งของนั้นโดยเรืออื่นที่มิใช่เรือไทย ซึ่งจะต้องได้รับอนุญาตเช่นนั้นก่อนบรรทุกของลงเรืออื่น หรือเป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่น
                                      (๓)   ในกรณีที่ไม่ปฏิบัติตาม (๑) หรือ (๒) ผู้ขายจะต้องรับผิดตามกฎหมายว่าด้วยการส่งเสริมการพาณิชยนาวี 
                          ๙.๓    ผู้เสนอราคาซึ่งองค์การบริหารส่วนตำบลได้คัดเลือกแล้วไม่ไปทำสัญญาหรือข้อตกลงภายในเวลาที่ทางราชการกำหนดดังระบุไว้ในข้อ ๖ องค์การบริหารส่วนตำบลอาจพิจารณาเรียกร้องให้ชดใช้ความเสียหายอื่น (ถ้ามี) รวมทั้งจะพิจารณาให้เป็นผู้ทิ้งงานตามระเบียบของทางราชการ
                          ๙.๔    องค์การบริหารส่วนตำบลสงวนสิทธิที่จะแก้ไขเพิ่มเติมเงื่อนไขหรือข้อกำหนดในแบบสัญญาให้เป็นไปตามความเห็นของสำนักงานอัยการสูงสุด (ถ้ามี)

	เรื่องสอบราคาจัดซื้อครุภัณฑ์ยานพาหนะและขนส่ง

	 

	   องค์การบริหารส่วนตำบลไชยมนตรีมีความประสงค์จะดำเนินการจัดซื้อรถบรรทุก  (ดีเซล)  สีขาว    ขับเคลื่อน   ๒   ล้อ   แบบธรรมดา   ตามรายการ ดังนี้

	 

 รถบรรทุก (ดีเซล)  สีขาว   ขับเคลื่อน  ๒   ล้อ แบบธรรมดาธรรมดา
จำนวน
      ๑
คัน


	          ผู้มีสิทธิเสนอราคาจะต้องมีคุณสมบัติ ดังต่อไปนี้

	                   ๑. เป็นผู้มีอาชีพขายพัสดุที่สอบราคาซื้อดังกล่าวโดยผู้เสนอราคาต้องแสดงหลักฐานการเป็นตัวแทนจำหน่าย ผู้แทนจำหน่าย ผู้ประกอบ  หรือผู้ผลิตรถยนต์ดังกล่าวมาแสดงด้วย กรณีได้รับมอบอำนาจต้องทำหนังสือมอบอำนาจมาแสดงด้วย
                   ๒. ไม่เป็นผู้ถูกแจ้งเวียนชื่อผู้ทิ้งงานของทางราชการ รัฐวิสาหกิจหรือหน่วยงานบริหารราชการท้องถิ่นในขณะที่ยื่นซองสอบราคา
                   ๓. ไม่เป็นผู้ได้รับสิทธิ์หรือความคุ้มกัน  ซึ่งอาจปฏิเสธไม่ยอมขึ้นศาลไทย  เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น
                   ๔. เป็นผู้ที่ผ่านการคัดเลือกผู้มีคุณสมบัติเบื้องต้นในการซื้อขององค์การบริหารส่วนตำบลไชยมนตรี
                   ๕. ผู้เข้าเสนอราคาต้องส่งตัวอย่าง  แคตตาล็อก  หรือรูปแบบและรายละเอียดไปพร้อมกับใบเสนอราคา

	 กำหนดยื่นซองสอบราคาซื้อ   ในวันที่  ๑๗  พฤษภาคม  ๒๕๕๕    ถึงวันที่  ๓๐  พฤษภาคม    ๒๕๕๕    ตั้งแต่เวลา ๐๘.๓๐  น. ถึงเวลา  ๑๖.๓๐  น. ณ องค์การบริหารส่วนตำบลไชยมนตรี  และในวันที่  ๓๑  พฤษภาคม  ๒๕๕๕  ณ  ศูนย์รวมข้อมูลข่าวสารการจัดซื้อหรือการจัดจ้างขององค์การบริหารส่วนตำบลระดับอำเภอ  และกำหนดเปิดซองใบเสนอราคาในวันที่  ๑  มิถุนายน  ๒๕๕๕ ตั้งแต่เวลา  ๑๐.๐๐   น. เป็นต้นไป ณ ศูนย์รวมข้อมูลข่าวสารการจัดซื้อหรือการจัดจ้างขององค์การบริหารส่วนตำบลระดับอำเภอ

	          ผู้สนใจติดต่อขอรับเอกสารสอบราคาซื้อ ได้ที่ องค์การบริหารส่วนตำบลไชยมนตรี ในวันที่ ๑๗ พฤษภาคม ๒๕๕๕ ถึงวันที่ ๓๐ พฤษภาคม ๒๕๕๕  ตั้งแต่เวลา ๐๘.๓๐ น. ถึงเวลา ๑๖.๓๐ น. ดูรายละเอียดได้ที่เว็บไซต์ www.chaimontee.go.th หรือสอบถามทางโทรศัพท์หมายเลข ๐๗๕-๓๕๔๔๐๐๐ ในวันและเวลาราชการ

	 

	ประกาศ ณ วันที่   ๑๗   พฤษภาคม    ๒๕๕๕

	 


	 

	 

	( นายเชาวลิต  สุพรัตน์ )

	ตำแหน่ง นายกองค์การบริหารส่วนตำบลไชยมนตรี

